stanford-oval/wikipedia huggingface dataset:
גיהנום על גלגלים
שחקנים ודמויות

אנסון מאונט בתפקיד קאלן בוהאנון, קפטן פרשים לשעבר של הקונפדרציה שנחוש לנקום את רצח אשתו, מרי, ובנו. מאוחר יותר עוזב את הנקמה והופך ל"איש מסילת ברזל", הפועל כמנהל העבודה של מסילת הברזל הטרנס-יבשתית.
קולם מיני בתפקיד תומאס "דוק" דוראנט, איש עסקים ומשקיע במסילת הברזל הטרנס-יבשתית הראשונה, שלא יבחל באמצעים כדי לעשות את הונו.
קומון בתפקיד אלם פרגוסון, עבד ששוחרר לאחרונה ומנסה למצוא את מקומו בעולם. עבד כעוזר אבטחה ועוזר כללי של בוהאנון. (עונות 1–4)
דומיניק מקליגוט בתפקיד לילי בל, אלמנה טרייה שמנסה לבסס לעצמה משרה במסילת הברזל. בעלה היה מודד של מסילת הברזל הטרנס-יבשתית. (עונות 1–2)
טום נונן בתפקיד הכומר נתנאל קול, שר שהשתתף בעבר בקנזס המדממת לפני מלחמת האזרחים; מאס מהטבח ורוצה לעזור ללבנים ולאינדיאנים להימנע ממלחמה נוספת. (עונות 1–2; עונה 4 כדמות אורחת)
אדי ספירס בתפקיד ג'וזף בלאק מון, נוצרי שאיין מומר שחייב לבחור בין העולם החדש לבין מסורות אבותיו. (עונות 1–2)
בן אסלר בתפקיד שון מק'גינס, צעיר אירי שאפתן שמחפש לעשות את הונו במערב. (עונות 1–3)
פיל בורק בתקפיד מייקל "מיקי" מק'גינס, אחיו הגדול של שון, שנסע איתו לאמריקה בחיפוש אחר תהילה.
כריסטופר היירדאל בתפקיד ת'ור גונדרסן, ראש האבטחה האכזר של דוראנט, הידוע גם בשם "השוודי", אף על פי שהוא נורווגי (נורווגיה הייתה חלק מהאיחוד השוודי-נורווגי בזמן אירועי הסדרה). (עונות 2–5; עונה 1 כדמות משנית)
רובין מקלי בתפקיד אווה, אישה עם קעקוע סנטר בולט שניתן לה כשהייתה בשבי האינדיאנים. בתחילה היא מפרנסת את עצמה בכך שעובדת בבית הבושת של "גיהנום על גלגלים" תוך תמיכה בנזקקים. (עונות 2–5; עונה 1 כשדמות משנית)
קאשה קרופינסקי בתפקיד רות קול, בתו המנוכרת של הכומר קול והיורשת של הכנסייה שלו. (עונות 3–4; עונה 2 חוזרת; עונה 1 אורחת)
דוהן נורווד בתפקיד תהילים ג'קסון, עבד ופושע לשעבר, שעונש המאסר שלו נרכש על ידי מסילת הברזל. (עונות 3–5; עונות 1–2 חוזרות)
ג'ניפר פרין בתפקיד לואיז אליסון, עיתונאית חכמה, שנונה ופלרטטנית שנשכרה על ידי ניו יורק טריביון לסקר את "סיפור המאה". (עונות 3–5)
מקנזי פורטר בתפקיד נעמי האץ', בתו של אהרון האץ' ואשתו השנייה של קאלן. (עונות 4–5)
סיובאן ויליאמס גילמה את נעמי בתפקיד אורח בעונה השלישית.
ג'ייק ובר בתפקיד ג'ון אלן קמפבל, המושל הראשון של הטריטוריה של ויומינג המנסה לכונן סדר בשאיין. (עונה 4; עונה 5 כדמות משנית)
טים גיני בתפקיד קוליס הנטינגטון, משקיע בחברת הרכבת סנטרל פסיפיק (Central Pacific Railroad). (עונה 5; עונות 3–4 כדמות משנית)
רג רוג'רס בתפקיד ג'יימס סטרוברידג', המפקח על מסילת הרכבת המרכזית באוקיינוס השקט. (עונה 5)
ביירון מאן בתפקיד צ'אנג, הספק הראשי של עובדים הסינים שמנהל גם את מאורות האופיום ובתי הבושת. (עונה 5)
אנג'לה ג'ואו בתפקיד מיי/פונג, עובדת רכבת סינית עבור Central Pacific Railroad באוקיינוס השקט שמחזיקה בסוד. (עונה 5)
צ'לה הורסדאל בתפקיד מגי פאלמר, אשת עסקים בולטת בשאיין ומשקיעה ב-Union Pacific Railroad. (עונה 5; עונות 3–4 כדמות משנית)
הערות שוליים

1 2  Seidman, Robert (28 ביולי 2011). "AMC Announces Premiere Date for 'Hell on Wheels'". TV by the Numbers. אורכב מ-המקור ב-21 בינואר 2012. נבדק ב-19 באוגוסט 2011. {{cite web}}:  (עזרה)
↑  Andreeva, Nellie (29 באוקטובר 2012). "AMC's 'Hell On Wheels' Renewed For Third Season, Creators Joe & Tony Gayton Exit". Deadline Hollywood. אורכב מ-המקור ב-30 באוקטובר 2012. נבדק ב-29 באוקטובר 2012. {{cite web}}:  (עזרה)
החרשנים

| --- | --- |

לוגו הסדרה
 סוגה:  קומדיית מצבים
 יוצרים:  דן סיגנר
 בימוי:  בוב קוהר, פיל לואיס, סטיב הופר 
 שחקנים:  צ'יינה אן מקליין קרלון ג'פרי סיירה מקורמר ג'ייק שורט סטפני סקוט
 פרסים:  NAACP Image Award for Outstanding Performance in a Youth/Children's Series or Special 
 ארץ מקור:  ארצות הברית ארצות הברית
 שפות:  אנגלית
 מקום התרחשות:  סן פרנסיסקו 
 מספר עונות:  3
 מספר פרקים:  65
 הפקה
 מפיקים בפועל:  דן סיגנר סטפן אנג'ל
 חברת הפקה:  It's a Laugh Productions, אולפני ABC 
 הפצה:  Disney–ABC Domestic Television, דיסני+
 מוזיקה:  קנת בורגומסטר
 אורך פרק:  22 דקות
 שידור
 רשת שידור:  ערוץ דיסני 
 רשת שידור בישראל:  ערוץ דיסני בישראל
 פורמט (תמונה):  (720p (HDTV
 תקופת שידור מקורית:  6 במאי 2011 – 21 במרץ 2014
 תקופת שידור בישראל:  26 בינואר 2012 – 28 באוגוסט 2014
 קישורים חיצוניים
 אתר רשמי
 דף התוכנית ב-IMDb
 
החרשנים (באנגלית: A.N.T Farm) היא קומדיית מצבים ששודרה לראשונה בערוץ דיסני ב-6 במאי 2011 והסתיימה ב-21 במרץ 2014. בישראל הסדרה שודרה בערוץ דיסני ישראל ב-26 בינואר 2012 והסתיימה ב-28 באוגוסט 2014. הסדרה נוצרה על ידי דן סיגנר והופקה על ידי אולפני ABC ו-It's a Laugh Productions. לסדרה הופקו 3 עונות ו-65 פרקים. הסדרה עלתה בדיסני+ לכבוד השקתה בישראל ב-16 ביוני 2022.
עלילה

כשצ'יינה פארקס עברה לבית ספר תיכון מתוכנית החרשנים היא פוגשת חברים חדשים בגילה כמו אוליב - ילדה חכמה שמתרכזת בלימודים, ופלטשר - ילד בעל כישרון אמנותי מיוחד ביותר.
לצ'יינה יש אח הלומד בתיכון, בשם קמרון שלומד איתה באותו תיכון.
כשצ'יינה עברה לתיכון היא החליטה לנסות להתקבל בקהילת התיכוניסטים.
היא פוגשת תיכוניסטיות בשם לקסי ופייזלי: שתי בנות, פייזלי, ילדה שאינה חכמה עד כה, ולקסי, אנוכית ומנסה להכשיל את צ'יינה.
דמויות > דמויות ראשיות

צ'יינה פארקס (צ'יינה אן מקליין) - ילדה מחוננת שעברה לתיכון דרך תוכנית "החרשנים", שם פגשה חברים חדשים. צ'יינה היא ילדה מוכשרת שמנגנת בכלים רבים כמו: גיטרה, פסנתר, כינור, חצוצרה, חליל, סקסופון, צ'לו, נבל, חמת חלילים, קרן יער, רמין, תופים, מפוחית, מקלדת, בסון ועוד, כמו כן היא גם שרה, באופן אירוני הכלי היחיד שצ'יינה לא יודעת לנגן בו הוא המשולש.
אוליב "דפני" דויל (סיירה מקורמיק) - החברה של צ'יינה מאז שצ'יינה הפכה ל"חרשנית". היא "מחשב אנושי", בזכות הזיכרון החזותי שלה כל מה שהיא אי פעם קראה, שמעה או ראתה חקוק באופן קבוע במוחה. אוליב מפחדת מהרבה דברים, החל מרוחות ועד צ'יפס מסולסל. בעונה השלישית הפכה לחברה של פלטשר אבל נפרדה ממנו כדאי שיוכל לפתח את הכישרון שלו
פלטשר "פמפרניקל" קווימביי (ג'ייק שורט) - פלטשר הוא גאון אמנותי, מוכשר בכל הקשור לאמנות - ציור, פיסול וצורות אחרות של אמנות. אבל בשבילו עבודת האומנות היפה ביותר היא צ'יינה. הוא היה מאוהב בה מהרגע הראשון שראה אותה, אם כי יש בעיה לשמור אהבתו בסוד כיוון שהוא כל הזמן מנציח אותה באמנות שלו. משיכתו אליה עלולה לגרום לו לאבד את דעתו לפעמים. בעונה השלישית הופך להיות החבר של אוליב ואוליב נפרדת ממנו כדאי שיוכל לפתח את הכישרון שלו ויעבור לניו יורק
לקסי ריד (סטפני סקוט) - ילדה בבית הספר התיכון והכי יפה ופופולרית, מעודדת בנבחרת העידוד של בית הספר. היא מרשעת ומגעילה. חושבת שכולן רוצות להיות כמוה. שונאת את צ'יינה, משום שהיא גונבת לה את אור הזרקורים. רוצה להיות רקדנית וזמרת.
קמרון פארקס (קרלון ג'פרי) (עונה ראשונה ושנייה בלבד) - אחיה הגדול של צ'יינה, לומד בתיכון בו צ'יינה לומדת. לא מוערך במיוחד על ידי אביו כמו אחותו. לפעמים מרגיש מיותר, אך בעל לב רחב, ותמיד מוכן לעזור לצ'יינה הוא לא חכם במיוחד. בעונה השלישית הוא לא מופיע משום שהוא לומד בקולג' לורנס שאליה התקבל בסוף העונה השנייה.
אנגוס צ'אסנט (עדן מייקס) - גאון מחשבים אשר לעיתים קרובות מפעיל תוכניות בלתי חוקיות במחשבו במסווה של משחקי וידאו. הוא מאוהב באוליב. בגלל הזמן הרב שהוא מבלה על המחשב שלו, הוא עצלן למדי, ואינו מוכן לבצע משימות פיזיות בסיסיות, כגון הליכה בין הכיתות, עד לנקודה שבה הוא, בפרק "מגדת עתידות", רוכב על קטנוע קשיש כך שהוא לא צריך ללכת. לרגל העונה השלישית נכנס אנגוס כדמות ראשית.
זולטאן גראנדי (דומיניק בורגס) - מנהל תיכון החרשנים החדש, ממציא טלפון ה-Z.
דמויות > דמויות ראשיות > דמויות משניות

גיבסון (זאק סטיל) - (עונה ראשונה ושנייה בלבד) השומר של החרשנים, מבוגר אבל ילדותי שתמיד יש לו דברים מוזרים בשיער כמו: תירס חול ועוד הרבה מאוד דברים משונים המגעילים את כל בית הספר, יש לו חברה בכלא שהם היו חברים בגן ואז חזרו להיות חברים אחרי 25 שנה. גיבסון אוהב את סבתו אבל הוא לא אוהב את החבר החדש שלה: בוב. אוהב תחביבים של קשישים (לדוגמה: האכלת יונים).
פייזלי הוזדנסטוב (אלי ודברי) - (עונה ראשונה ושנייה בלבד) חברה של לקסי. כמו חברתה לקסי, גם מעודדת בנבחרת העידוד של בית הספר, טיפשה למדי.
דריל פארקס (פיניס מיטשל) - (עונה ראשונה, שנייה ותחילת שלישית בלבד) אביהם השוטר של קמרון וצ'יינה שלאף אחד לא אכפת מה הוא חושב על כל מיני דברים.
סוזן סקידמור (מינדי סטרלינג) - (עונה ראשונה ושנייה בלבד) מנהלת בית הספר, קשישה ולרוב חושבת על עצמה. היא חושבת שהיא נראית טוב, שהיא צעירה ויפה.
ווקי הזאב - (עונה ראשונה ושנייה בלבד) ילד בתחפושת זאב. הוא הקמע של נבחרת העידוד של בית הספר. הוא תמיד בתחפושת. אוהב לעזור לצ'יינה, ולאחרים שמבקשים ואף פעם לא רואים את הגוף "האמיתי" שלו.
ונסה - (עונה שנייה בלבד) ונסה היא דוגמנית. היא הייתה בקטלוג של לקסי וקמרון דמיין אותה כחברה החדשה שלו. צ'יינה מצאה אותה והפכה אותה לחברה של קמרון.
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 25 | 6 במאי 2011 | 13 באפריל 2012 | 26 בינואר 2012 | 19 ביולי 2012 |
|  | 2 | 21 | 1 ביוני 2012 | 26 באפריל 2013 | 27 בדצמבר 2012 | 19 בספטמבר 2013 |
|  | 3 | 18 | 31 במאי 2013 | 21 במרץ 2014 | 10 באפריל 2014 | 28 באוגוסט 2014 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- | --- |
| 1 | 1 | חרשן נולד | transplANTed | 6 במאי 2011 | 26 בינואר 2012 |
| 2 | 2 | משתתפים | participANTs | 17 ביוני 2011 | 2 בפברואר 2012 |
| 3 | 3 | הלוקר הרדוף | phANTom locker | 24 ביוני 2011 | 9 בפברואר 2012 |
| 4 | 4 | יריד מדע | sciANTs fair | 1 ביולי 2011 | 16 בפברואר 2012 |
| 5 | 5 | מועצת החרשנים | studANT council | 8 ביולי 2011 | 23 בפברואר 2012 |
| 6 | 6 | רומן חרשן | bad romANTs | 15 ביולי 2011 | 1 במרץ 2012 |
| 7 | 7 | המודיע | the informANT | 29 ביולי 2011 | 8 במרץ 2012 |
| 8 | 8 | רובוט חרשן | replicANT | 12 באוגוסט 2011 | 15 במרץ 2012 |
| 9 | 9 | חרשן חוש שישי | clairvoyANT | 19 באוגוסט 2011 | 22 במרץ 2012 |
| 10 | 10 | אמרגן חרשן | managemANT | 26 באוגוסט 2011 | 29 במרץ 2012 |
| 11 | 11 | תרומות לחרשן | philANThropy | 16 בספטמבר 2011 | 5 באפריל 2012 |
| 12 | 12 | הונאה חרשנית | fraudulANT | 23 בספטמבר 2011 | 12 באפריל 2012 |
| 13 | 13 | חרשנית מחליפה | the replacemANT | 30 בספטמבר 2011 | 19 באפריל 2012 |
| 14 | 14 | החרשנים המוטנטים | mutANT farm | 7 באוקטובר 2011 | 26 באפריל 2012 |
| 15 | 15 | עוגיית חוסר המזל | cANTonese style cuisine | 28 באוקטובר 2011 | 3 במאי 2012 |
| 16 | 16 | מחרשנית לבורה | ignorANTs is bliss | 4 בנובמבר 2011 | 10 במאי 2012 |
| 17 | 17 | חרשניות בפיג'מות | slumber party ANTics | 18 בנובמבר 2011 | 17 במאי 2012 |
| 18 | 18 | אמריקה זקוקה לכישרון, חלק א' | america needs talANT | 25 בנובמבר 2011 | 24 במאי 2012 |
| 19 | 19 | אמריקה זקוקה לכישרון, חלק ב' | america needs talANT | 25 בנובמבר 2011 | 31 במאי 2012 |
| 20 | 20 | החרשנים של סנטה | sANTa's little helpers | 9 בדצמבר 2011 | 7 ביוני 2012 |
| 21 | 21 | את זאת שאני רוצה | you're the one that I wANT | 20 בינואר 2012 | 14 ביוני 2012 |
| 22 | 22 | הופעה אסורה | performANTs | 27 בינואר 2012 | 21 ביוני 2012 |
| 23 | 23 | ערב קסום | some enchANTed evening | 24 בפברואר 2012 | 28 ביוני 2012 |
| 24 | 24 | פטנט חרשני | patANT pending | 2 במרץ 2012 | 5 ביולי 2012 |
| 25 | 25 | חרשנית בלט | ballet dANTser | 30 במרץ 2012 | 12 ביולי 2012 |
| 26 | 26 | חרשנית בעקבות ראיות | body of evidANTs | 13 באפריל 2012 | 19 ביולי 2012 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- | --- |
| 27 | 1 | חרשן בחיתולים | creative consultANT | 1 ביוני 2012 | 27 בדצמבר 2012 |
| 28 | 2 | חרשנית לחיקוי | infANT | 1 ביוני 2012 | 3 בינואר 2013 |
| 29 | 3 | ילדה פנטזיה | fANTasy girl | 8 ביוני 2012 | 10 בינואר 2013 |
| 30 | 4 | הדוגמנית והחרשן | modeling assignmANT | 22 ביוני 2012 | 17 בינואר 2013 |
| 31 | 5 | חרשנטרנט | ANTswers | 29 ביוני 2012 | 24 בינואר 2013 |
| 32 | 6 | חרשנית מושמצת | the ANTagonist | 6 ביולי 2012 | 31 בינואר 2013 |
| 33 | 7 | אולימפיאדת החרשנים | endurANTs | 13 ביולי 2012 | 7 בפברואר 2013 |
| 34 | 8 | יריד החרשנים | amusemANT park | 20 ביולי 2012 | 14 בפברואר 2013 |
| 35 | 9 | חרשניות מתחרות | contestANTs | 10 באוגוסט 2012 | 21 בפברואר 2013 |
| 36 | 10 | חרשנים כלואים | confinemANT | 24 באוגוסט 2012 | 28 בפברואר 2013 |
| 37 | 11 | קרב מוחות בין חרשניות | intelligANT | 7 בספטמבר 2012 | 7 במרץ 2013 |
| 38 | 12 | החרשנית הנזקקת | significANT other | 21 בספטמבר 2012 | 14 במרץ 2013 |
| 39 | 13 | החרשנים המוטנטים 2 | mutANT farm 2 | 5 באוקטובר 2012 | 21 במרץ 2013 |
| 40 | 14 | סוכנות בלשים | detective agANTcy | 26 באוקטובר 2012 | 25 במרץ 2013 |
| 41 | 15 | חפש את המטמון | scavANTger hunt | 2 בנובמבר 2012 | 18 באפריל 2013 |
| 42 | 16 | פעם בחיים, חלק א' | chANTs of a lifetime | 23 בנובמבר 2012 | 4 ביולי 2013 |
| 43 | 17 | פעם בחיים, חלק ב' | chANTs of a lifetime | 23 בנובמבר 2012 | 11 ביולי 2013 |
| 44 | 18 | מנהלת בפנסיה | early retiremANT | 11 בינואר 2013 | 29 באוגוסט 2013 |
| 45 | 19 | השפעות מן העבר | influANTces | 1 בפברואר 2013 | 5 בספטמבר 2013 |
| 46 | 20 | משבר אישיות | idANTity crisis | 5 באפריל 2013 | 12 בספטמבר 2013 |
| 47 | 21 | השף העצבני | restaurANTeur | 26 באפריל 2013 | 19 בספטמבר 2013 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- | --- |
| 48 | 1 | פנימיית החרשנים, חלק א' | trANTsferred | 31 במאי 2013 | 10 באפריל 2014 |
| 49 | 2 | פנימיית החרשנים, חלק ב' | trANTsferred | 31 במאי 2013 | 17 באפריל 2014 |
| 50 | 3 | עצמאות חרשנית | independANTs | 7 ביוני 2013 | 15 במאי 2014 |
| 51 | 4 | צער גידול חיות | animal husbANTry | 28 ביוני 2013 | 22 במאי 2014 |
| 52 | 5 | חרשן סמוי | secret agANT | 12 ביולי 2013 | 29 במאי 2014 |
| 53 | 6 | בחזרה לחרשן | past, presANT, and future | 26 ביולי 2013 | 5 ביוני 2014 |
| 54 | 7 | אנגוס חרשן עליון | angus' first movemANT | 2 באוגוסט 2013 | 12 ביוני 2014 |
| 55 | 8 | חרשון יום ההולדת | unforeseen circumstANTs | 9 באוגוסט 2013 | 19 ביוני 2014 |
| 56 | 9 | האמת החרשנית | pANTs on fire | 23 באוגוסט 2013 | 26 ביוני 2014 |
| 57 | 10 | חרשן אב טיפוס | product misplacemANT | 20 בספטמבר 2013 | 3 ביולי 2014 |
| 58 | 11 | הכוכבת הנעלמת | uncanny resemblANTs | 27 בספטמבר 2013 | 10 ביולי 2014 |
| 59 | 12 | החרשנים המוטנטים 3.0 | mutANT farm 3.0 | 4 באוקטובר 2013 | 17 ביולי 2014 |
| 60 | 13 | שקט, מצלמים | feature presANTation | 18 באוקטובר 2013 | 24 ביולי 2014 |
| 61 | 14 | ליקוי חרשן | finANTial crisis | 15 בנובמבר 2013 | 31 ביולי 2014 |
| 62 | 15 | ליל החרשנים | silANT night | 6 בדצמבר 2013 | 7 באוגוסט 2014 |
| 63 | 16 | החרשנית האחרת | unwANTed | 24 בינואר 2014 | 14 באוגוסט 2014 |
| 64 | 17 | נועדו להיות? | ?meANT to be | 28 בפברואר 2014 | 21 באוגוסט 2014 |
| 65 | 18 | החרשנים בניו יורק | the new york experiANTs | 21 במרץ 2014 | 28 באוגוסט 2014 |
המאבק בשבועונים החרדיים בישראל

המאבק בשבועונים החרדיים בישראל מתנהל על ידי רבנים ועסקנים חרדים מאז שנות ה-70, והוא גבר בסוף העשור הראשון של המאה ה-21. שוללי השבועונים מנמקים זאת בתכנים לא ראויים, מבחינת השקפת העולם החרדית, המאפיינים שבועונים אלה.
היסטוריה

אצל חלק ניכר מהציבור החרדי, שאינו חשוף למדיה האלקטרונית והמקוונת, נחשבים העיתונים כלי התקשורת המרכזי והיחיד. השפעתה העצומה של "המילה הכתובה" הביאה רבנים ועסקנים חרדים לצאת נגד קריאת עיתונים המכילים תכנים וסגנון שלדעתם אינם תואמים את ההשקפה והצביון החרדיים.
בעשורים הראשונים של מדינת ישראל התקיימו שני יומונים חרדיים עיקריים: "המודיע" ו"שערים", ומעט כתבי עת.
בתשט"ו החל להופיע השבועון "פנים אל פנים", בעריכת הרב שמואל אבידור הכהן. השבועון נחשב לסנסציוני וכן לביקורתי כלפי הממסד הדתי והחרדי. למרות זאת, זכה השבועון לפופולריות רבה.
באותה תקופה היה הציבור החרדי קטן בכמותו. הוא הורכב ברובו מ"בעלי בתים", וציבור האברכים ובני הישיבות היווה קבוצת מיעוט לא בולטת. העיתונים הכלליים בישראל, ובראשם "מעריב" ו"ידיעות אחרונות", היו שמרנים יחסית למקובל היום וכמעט שלא הופיעו בהם תמונות בלתי צנועות בעליל. לאור זאת, רווחה בציבור החרדי הקריאה בעיתונות החילונית. הקיוסקים בריכוזים החרדיים בבני ברק ובירושלים מכרו את העיתונים הללו בחופשיות והם נתלו בפתחם ללא חשש. בהמשך החלו איומים על קיוסקים שמכרו עיתונים חילוניים וכמה מהם הוצתו. עם הזמן נעלמו העיתונים הכלליים מדוכני העיתונים בריכוזי החרדים. את החלל שנפער מילא הגל החדש של השבועונים החרדיים.
"המודיע", שעד לשנות ה-80 היה היומון החרדי העיקרי, נקט קו שמרני מוקפד בסגנון ובתכנים. בעקבותיו הלכו שאר הביטאונים החרדיים הממסדיים. אל הגישה של עיתונות פתוחה ובלתי תלויה נכנסו השבועונים.
בשנים 1978-1982 יצא לאור שבועון עצמאי בשם "צופר", בעריכת חיים שאולזון. הקו הפתוח והעצמאי של העיתון הביא את שני גדולי הרבנים הליטאים באותה תקופה, הרב שך והרב יעקב ישראל קניבסקי, לצאת בפסק הלכה נגד העיתון, ולפיו "השבועון צופר אסור לבוא בקהל, הוא מלא רכילות, לשון הרע וליצנות גרועה וביזוי לתלמידי חכמים ולבני ישיבות". בתגובה בחר שאולזון בפתרון יצירתי: הוא הסב את שם העיתון מ"צופר" ל"צוהר", וטען כי מכתבם של הרבנים היה נגד "צופר" שאינו קיים עוד. צוהר התקיים עד לשנת תשמ"ב, ומתשמ"ה החל שאולזון לערוך שבועון חדש, בשם "פנים חדשות".
במחצית הראשונה של שנות ה-80 הוקם השבועון "יום השישי", שכעבור זמן הוסב ל"ערב שבת". העיתון נקט קו פתוח, סיקר את הנעשה מאחורי הקלעים של המפלגות החרדיות וערך תחקירים בנושאים פנים-חרדיים. גם במקרה זה נדרש הרב שך לנושא, ובאחת מדרשותיו בפתיחה לכנס "ירחי כלה" של ישיבת פוניבז' אמר: "איזה מראה זה כשבן תורה הולך ביום שישי לטבול במקווה לכבוד שבת ותחת בית שחיו העיתון 'ערב שבת'?".
בתשמ"ח נוסד העיתון "משפחה". כעבור זמן התפצל העיתון לשניים, ונוסד עיתון נוסף "השבוע", שלימים שונה ל"שעה טובה". סגנון העיתונים הללו היה חדש בציבור החרדי. הוא כלל פורמט כרומו, תמונות צבעוניות, כותרות בולטות, כתבות צבע, ראיונות, תחקירים ו"סקופים". הסגנון והתכנים היו פתוחים יחסית למקובל בציבור החרדי. בתשנ"ז הוקם העיתון – "בקהילה". הסגנון והתכנים דמו לאלו של "משפחה" ו"שעה טובה", אולם עד ל-2010 הוא הודפס בפורמט רגיל של נייר עיתון, ואז עבר שדרוג לכרומו, בדומה ל"משפחה" ול"שעה טובה". בשנותיו הראשונות הוא יצא כחינמון, ולאחר שהתבסס הוחל לגבות עליו תשלום.
במקביל הוקמו מספר חינמונים נוספים. בתחילת שנות ה-90 נוסדה רשת המקומונים קו עיתונות דתית, ובשנת 2005 נוסד המקומון "מרכז העניינים" בעריכת יצחק נחשוני, שהיה עורך "יום השישי".
המאבק בשנות ה-90 והלאה

בשנת תשנ"ז הוקם השבועון בקהילה על ידי דודי זילברשלג. בגיליונו הרביעי החל העיתון לנהל מאבק נגד השבועונים המתחרים שקדמו לו ופרסם מכתב מכמה רבנים ובו כתבו ”דא עקא שיצר הרע מצא לו בקעה להתגדר בה, בין אלה אשר כן קוראים עיתון, והוא מצליח לחדור לבתים חרדיים, באמצעות השבועונים הנקראים "חרדיים" או "דתיים": "יום השישי", "משפחה" ו"השבוע" (או בכל שם שיכונו בעתיד), אשר במסווה של חרדיות או דתיות מפיצים רעל של בזיון תלמידי חכמים, לשון הרע ומחלוקת. יבורכו אלה אשר נמנעים מקריאה בעיתונות זו, ומכל פעולה המחזקת את ידם של כתבי העת הפוגעים במחנה התורתי”. בשנים 2000 - 2001 ניהלו גם העיתונים יתד נאמן והמודיע מאבק כנגד השבועונים. בחודש תשרי תשס"א פורסם ביתד נאמן מכתב רבנים נגד הרדיו החרדי וה"עיתונים שאין עליהם פיקוח של גדולי ישראל", שעליו חתמו הרב אלישיב, האדמו"ר מויז'ניץ הרב מיכל יהודה ליפקוביץ', הרב שמואל וואזנר, הרב בנימין זילבר, הרב שטיינמן, הרב נסים קרליץ, הרב שמואל אוירבך ועוד. בעקבות זאת פרסם העיתון "משפחה" מכתב מהרב אוירבך שבו הבהיר שאין הכוונה ל"משפחה" שמבוקר על ידי תלמידי חכמים כראוי: "הנני להודיע ולגלות בזה, כי מה שנתפרסם, וגם אני חתמתי בזה, נגד קריאת עיתונים שאין בהם פיקוח של תלמידי חכמים, מודיע אני בזה, כי אין בזה הכלל העיתון "משפחה", אשר יודע אני שיש בזה פיקוח של ת"ח, ולזה בוודאי שאין הכוונה במה שנתפרסם שום דבר נגד "משפחה", אשר מבוקר היטב על ידי ת"ח כראוי". לאחר לחצים פרסם הרב אוירבך מכתב נוסף, ובו כתב שמכתבו הקודם "הוצא מעניינו" ושעיתון שיוצא לאור משיקול מסחרי ושלא נוסד על ידי רבנים אינו יכול להביע השקפה נכונה.
לקראת סוף העשור הראשון של המאה ה-21 התחדש שוב המאבק נערכו כינוסים, הופצו חוברות הסברה וקול קורא של גדולי הרבנים בציבור החרדי. את המאבק ליווה "יתד נאמן", שסיקר את המאבק בהבלטה ופרסם את מכתבי הרבנים. תומכי השבועונים טענו שמאבקו של "יתד נאמן" נבע גם מסיבות כלכליות, כחלק מהתחרות בין העיתונים. לאחר הקמת עיתון "הפלס", בשנת 2012 תקף העיתון כמה פעמים את "משפחה".
המאבק בשנות ה-90 והלאה > פרשת ה"קינה לאישה החרדית"

בינואר 2007 פרסמה לאה מיזל בעיתון "משפחה" שיר סאטירי תחת הכותרת קינה לאישה חרדית, המבכה את מצבה של האישה החרדית. השיר מבקר את מדיניות הרבנים בציבור החרדי שבו נשים נדרשות לעבוד כדי לפרנס את בעליהן, אך מאידך הן מוגבלות למקצועות מסורתיים ונאסר עליהן ללמוד מקצועות רווחיים. הבית הפותח אומר:
אם לעבודה פני אשימה

מה יאמרו? – בת מלך פנימה

וכי אצטנע בתוך האוהל

יאמרו – הלוא בגללך הוא עזב את הכוילל.
בתגובה פורסם ב"יתד נאמן" מאמר של העורך יצחק רוט שבו הוא משווה את הביקורת של מיזל לביקורתו של קורח נגד משה רבנו: "יש עיתון אחד, 'משפחה' שמו, המעז לקרוא לעצמו 'חרדי'... וכל הסיפור ה'קורחי' הנ"ל הופיע בו במקום מרכזי. עיתון השם ללעג ולקלס את מנהיגי הדור, מורי דרכו, ובמצח נחושה מבקש לערער על הוראותיהם, כדרכם הידועה של ה'מסכילים' (=המשכילים) מדורי דורות". שבוע לאחר מכן פרסם "משפחה" התנצלות וכתב שהמסר בשיר הוצא מהקשרו.
המאבק בשנות ה-90 והלאה > כנסי הסברה

בתחילת שנת תשס"ט (2008) התקיימה סדרת כינוסי הסברה לאברכים ובהם דיברו רבנים על "סכנת השבועונים". בכינוסים הוקרא מכתבם של גדולי הרבנים הליטאים: יוסף שלום אלישיב, אהרון לייב שטיינמן, מיכל יהודה ליפקוביץ, חיים פינחס שיינברג, נסים קרליץ, חיים קניבסקי, שמואל אוירבך ונתן צבי פינקל: ”בוודאי דבר נחוץ הוא לחזק את בדקי הבית ולהתריע מפני השפעתם הקלוקלת של השבועונים שאינם בפיקוח ועד רבנים שתחת חסותם של גדולי הדור, אשר נזקם רב”. בכינוס בבני ברק בחשוון תשס"ט הקריא הרב שמואל יעקב בורנשטיין, ראש ישיבת "קריית מלך", את מכתבו של הרב ליפקוביץ שכתב כי "השבועונים מכשילים את הרבים בלשון הרע וליצנות, ולחינוך הילדים הוא סם המוות".
כנס מיוחד נערך עבור מנהלי תלמודי תורה בביתו של הרב חיים קניבסקי. שכנו, הרב ישראל אליהו וינטרוב, אמר בכנס: "מוטל להביא לידיעת ההורים שאין המדובר על ויתור דבר טוב, אלא זהו הצלת שריפת נשמות החניכים ממש, אשר בונה דעתם לקרירות ופשרנות כלפי דברים שבקדושה". מספר שבועות קודם לכן התפרסם ב"בקהילה" ריאיון עם הרב וינטרוב בנושא ההכנה הרוחנית הנדרשת לקראת יום הדין. בתגובה פרסם הרב וינטרוב ביומונים מכתב חריף נגד "בקהילה", שבו האשים את השבועון בהשגת הראיון איתו על ידי התחזות ומרמה. לדבריו, לא ידע שהאיש ששוחח עמו הוא עיתונאי ושבכוונתו להכניס את דבריו לעיתון: "הכנסת דבריי בתוך טומאה זאת שימש להם גושפנקא על חשיבות השבועון הנ"ל. והחזיר פשט טלפיו והכריז טהור אני".
המאבק בשנות ה-90 והלאה > מכתבי מנהלי מוסדות החינוך

בגיליון חג הסוכות תשע"א (2010) פרסם "משפחה" מוסף מיוחד בשם "חרדים 2010", שעסק בהרחבה בהכשרה מקצועית. הטור הפותח של המוסף נשא את הכותרת "חרדים, לפרנסתם". לאחר החג פרסם "יתד נאמן" מאמר חריף נגד "משפחה". כשבעים מנהלי תלמודי תורה מכל מגזרי הציבור החרדי פרסמו מכתב להורי התלמידים:
פניה וזעקה להורי התלמידים במוסדות החינוך! לאור בקשתם של מרנן ורבנן גדולי הדור שליט"א להתריע מפני השפעתם הרעה של השבועונים למיניהם, פונים אנו אליכם הורים נכבדים בכאב וחרדה מתופעה זו החודרת בקרב מחננו, אשר מחד גיסא מביאים דברים באיצטלא חרדית, ומאידך, מעבירים באופן סמוי וגלוי השקפות פסולות ומסרים אנטי חינוכיים... פונים אנו אליכם הורים יקרים! אנא חוסו על נפשותיכם ונפש ילדיכם, ואל תתנו... להטעותכם ולצוד את נפשותיכם בעניינים אלו המהווים ניתוק מדרך התורה, ועלולים חלילה להרוס בכך את השקעת החינוך לשאיפה אמיתית לגדלות בתורה ובעבודת ה', בהשקפה טהורה ומתוך ציות לגדולי התורה.
במקביל פרסמו מנהלי סמינרים של בית יעקב מכתב לתלמידות:
המערכת החינוכית של בית יעקב עוקבת בדאגה אחר הנזק המצטבר שמביאים עמם כל השבועונים למיניהם. כתבי עת אלו מנסים להשפיע על עיצוב עולמן הפנימי של בנותינו, לעוות את ההשקפה הטהורה ולהחדיר את אווירת הרחוב אל הבית יהודי. הן התכנים והן רוח הדברים מכניסים קרירות וזלזול בדברים המקודשים, מצננים את חום הלב ואת להט השאיפות שאפיינו את בנות ישראל בכל הדורות...
באב תשע"א פרסם איגוד הסמינרים תקנון לתלמידותיו, ואחד הסעיפים בו קובע כי "יש להתרחק מכל סוגי העיתונות שלא הוקמה ביוזמת גדולי ישראל".